Csipes Tamara ezüstérmet nyert a nõi kajak egyes 500 méteres számában
Csütörtök délelõtt a tokiói olimpia kajak-kenu versenyében a Rióban olimpiai bajnok Csipes Tamara ezüstérmes lett a nõi K-1 500 méteres döntõben, míg az ötszörös olimpiai bajnok Kozák Danuta a negyedik helyen ért célba. A futamot az új-zélandi Lisa Carrington nyerte, akinek ez volt a harmadik gyõzelme a tokiói ötkarikás játékokon.
A nõi K-1 500 méteres döntõben a kajak-kenu sport két legfényesebb csillagának, a Rióban a kajaknégyessel aranyérmes Csipes Tamarának és az ötszörös olimpiai bajnok Kozák Danutának szoríthattunk. Kozák a versenyszám címvédõjeként érkezett az olimpiára, Csipes pedig azzal a nem titkolt szándékkal jött, hogy letaszítja a trónról a kajakkirálynõt. 

Mindkét magyar klasszis megnyerte a szerdai elõfutamát és a csütörtöki középfutamát is, azonban a versenyszám esélyese az új-zélandi Lisa Carrington volt, aki Tokióban már két aranyérmet is szerzett - K-1 200 és K-2 500 méteren - a középfutamát pedig úgy nyerte "csak" egy hajóhosszal, hogy az utolsó 20 méteren már alig evezett. Carrington egyébként elképesztõ vállalást tett az olimpiára. A 32 éves legenda az összes nõi számban rajthoz áll Tokióban, így akár négy érmet is szerezhet. Ez egy olimpián korábban még senkinek sem sikerült a sportág történetében.

A futamot másodszorra kezdték el a sportolók, és féltávnál Lisa Carrington ment elöl, Csipes pedig egy másodperccel lemaradva követte. Az új-zélandi versenyzõ végül megtartotta az elsõ helyét, Csipes Tamara pedig fantasztikusan versenyezve ezüstérmet nyert. Kozák Danuta remekül hajrázva a negyedik helyen ért a célba.